CELEX: 32020R2132
Language: hu
Date: 2020-12-17 00:00:00
Title: A Tanács (EU) 2020/2132 rendelete (2020. december 17.) az (EU) 2020/123 rendeletnek a norvég tőkehalra vonatkozó 2020. évi halászati lehetőségek tekintetében történő módosításáról

2020.12.18.   
               
               
                  HU
               
               
                  Az Európai Unió Hivatalos Lapja
               
               
                  L 430/5
               
            
         A TANÁCS (EU) 2020/2132 RENDELETE
         (2020. december 17.)
         az (EU) 2020/123 rendeletnek a norvég tőkehalra vonatkozó 2020. évi halászati lehetőségek tekintetében történő módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 43. cikke (3) bekezdésére,
         tekintettel az Európai Bizottság javaslatára,
         mivel:
         
                     (1)
                  
                  
                     Az (EU) 2020/123 tanácsi rendelet (1) a 2020. évre meghatározza bizonyos halállományok és halállománycsoportok tekintetében az uniós vizeken, valamint az uniós halászhajók vonatkozásában egyes nem uniós vizeken alkalmazandó halászati lehetőségeket. Az említett rendelet 2020. október 31-ig meghatározta a Nemzetközi Tengerkutatási Tanács (ICES) 3a körzetben, valamint az ICES 2a körzet és az ICES 4 alterület uniós vizeiben élő norvég tőkehalra vonatkozó halászati lehetőségeket és a kapcsolódó járulékos fogásokat.
                  
               
                     (2)
                  
                  
                     Az (EU) 2020/1579 tanácsi rendelet (2) módosította az (EU) 2020/123 rendeletet az ICES 3a körzetben, valamint az ICES 2a körzet és az ICES 4 alterület uniós vizeiben élő norvég tőkehalra és a kapcsolódó járulékos fogásokra vonatkozó előzetes halászati lehetőségeknek (a továbbiakban: előzetes halászati lehetőségek) a 2020. november 1. és 2020. december 31. közötti időszakra történő meghatározása érdekében.
                  
               
                     (3)
                  
                  
                     mivel az előzetes halászati lehetőségek a november 1-jétől október 31-ig tartó halászati évnek csak két hónapját fedik le, azokat jóval az ICES fogási szakvéleménye szerinti éves mennyiség alatt határozták meg.
                  
               
                     (4)
                  
                  
                     A norvég tőkehal halászati idénye általában szeptembertől januárig tart, október és december közötti tetőzéssel. A Bizottsághoz benyújtott legfrissebb fogási adatok szerint 2020. októberében több mint 21 000 tonna norvég tőkehalat fogtak ki. Az említett számoknak a norvégtőkehal-halászat múltbeli fogási mintái alapján történő extrapolálása azt valószínűsíti, hogy ezek az előzetes halászati lehetőségek hamarosan kimerülnek és ezért nem lesznek elegendőek ahhoz, hogy az év végéig a halászati tevékenység alapját képezzék. Ezért a halászai tevékenységeknek az említett állomány vonatkozásában történő 2020 vége előtti megszakadása elkerülésének érdekében helyénvaló az előzetes halászati lehetőségeket a legfrissebb becsléseknek megfelelően kiigazítani, mégpedig teljes összhangban az ICES szakvéleményével.
                  
               
                     (5)
                  
                  
                     Az (EU) 2020/123 rendeletet ezért ennek megfelelően módosítani kell.
                  
               
                     (6)
                  
                  
                     A kiigazított előzetes halászati lehetőségeket november 1-jétől kell alkalmazni. Az ilyen visszamenőleges alkalmazás nem sérti a jogbiztonságnak és a jogos érdekek védelmének az elvét, mivel az érintett halászati lehetőségek növekedtek és még nincsenek kimerítve.
                  
               
                     (7)
                  
                  
                     mivel az előzetes halászati lehetőségek a 2020. november 1-jétől december 31-ig tartó időszakra vonatkoznak, ennek a rendeletnek azonnal hatályba kell lépnie a kihirdetését követően.
                  
               
                     (8)
                  
                  
                     A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás (3) 130. cikkének (1) bekezdésével összhangban konzultációra került sor az Egyesült Királysággal,
                  
               ELFOGADTA EZT A RENDELETET:
         
            1. cikk
            Az (EU) 2020/123 rendelet módosítása
            Az (EU) 2020/123 rendelet e rendelet mellékletének megfelelően módosul.
         
         
            2. cikk
            Hatálybalépés és az alkalmazás időtartama
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2020. november 1-jétől december 31-ig kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. december 17-én.
            
               
                  a Tanács részéről
               
               
                  az elnök
               
               S. SCHULZE
            
         
         
            (1)  A Tanács (EU) 2020/123 rendelete (2020. január 27.) bizonyos halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2020. évre történő meghatározásáról (HL L 25., 2020.1.30., 1. o.).
         
            (2)  A Tanács (EU) 2020/1579 rendelete (2020. október 29.) a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2021. évre történő meghatározásáról, valamint az (EU) 2020/123 rendeletnek az egyéb vizekre vonatkozó egyes halászati lehetőségek tekintetében történő módosításáról (HL L 362., 2020.10.30., 3. o.).
         
            (3)  HL L 29., 2020.1.31., 7. o.
         
      
      
         
            MELLÉKLET
            Az (EU) 2020/123 rendelet IA. mellékletében Az ICES 3a körzetben, valamint az ICES 2a körzet és az ICES 4 alterület uniós vizeiben élő norvég tőkehalra vonatkozó halászati lehetőségeket és a kapcsolódó járulékos fogásokat meghatározó táblázat helyébe a következő táblázat lép:
            
               
                           „Faj:
                        
                        
                           Norvég tőkehal és a kapcsolódó járulékos fogások
                        
                        
                           Övezet:
                        
                        
                           3a; a 2a és 4 övezet uniós vizei
                        
                     
                            
                        
                        
                           
                              Trisopterus esmarkii
                           
                        
                        
                           (NOP/2A3A4.)
                        
                     
                           Időszak
                        
                        
                           2019. november 1. – 2020. október 31.
                        
                        
                            
                        
                        
                           2020. november 1. – 2020. december 31.
                        
                        
                            
                        
                        
                            
                        
                        
                           Analitikai TAC
                        
                     
                           Dánia
                        
                        
                           72 433 
                        
                        
                           
                               ((*))
                               ((***))
                           
                        
                        
                           49 953 
                        
                        
                           
                               ((*))
                               ((******))
                           
                        
                        
                            
                        
                        
                           A 847/96/EK rendelet 3. cikke nem alkalmazandó.
                        
                     
                           Németország
                        
                        
                           14
                        
                        
                           
                               ((*))
                               ((**))
                               ((***))
                           
                        
                        
                           10
                        
                        
                           
                               ((*))
                               ((**))
                               ((******))
                           
                        
                        
                            
                        
                        
                           A 847/96/EK rendelet 4. cikke nem alkalmazandó.
                        
                     
                           Hollandia
                        
                        
                           53
                        
                        
                           
                               ((*))
                               ((**))
                               ((***))
                           
                        
                        
                           37
                        
                        
                           
                               ((*))
                               ((**))
                               ((******))
                           
                        
                        
                            
                        
                        
                            
                        
                     
                           Unió
                        
                        
                           72 500 
                        
                        
                           
                               ((*))
                               ((***))
                           
                        
                        
                           50 000 
                        
                        
                           
                               ((*))
                               ((******))
                           
                        
                        
                            
                        
                        
                            
                        
                     
                           Norvégia
                        
                        
                           14 500 
                        
                        
                           
                               ((****))
                           
                        
                        
                           p.m.
                        
                        
                            
                        
                        
                            
                        
                        
                            
                        
                     
                           Feröer szigetek
                        
                        
                           5 000 
                        
                        
                           
                               ((*****))
                           
                        
                        
                           p.m.
                        
                        
                            
                        
                        
                            
                        
                        
                            
                        
                     
                           TAC
                        
                        
                           Nem releváns
                        
                        
                            
                        
                        
                           Nem releváns
                        
                        
                            
                        
                        
                            
                        
                        
                            
                        
                     
            
               ((*))  A kvóta legfeljebb 5 %-át a foltos tőkehal és a vékonybajszú tőkehal járulékos fogásai is képezhetik (OT2/*2A3A4). A foltos tőkehalnak és a vékonybajszú tőkehalnak a kvótába e rendelkezés alapján beleszámított járulékos fogásai, valamint bizonyos fajoknak a kvótába az 1380/2013/EU rendelet 15. cikkének (8) bekezdése szerint beleszámított járulékos fogásai együttesen nem haladhatják meg a kvóta 9 %-át.
            
               ((**))  Kizárólag az ICES 2a, 3a és 4 övezet uniós vizein halászható kvóta.
            
               ((***))  Az uniós kvóta kizárólag 2019. november 1-jétől 2020. október 31-ig halászható.
            
               ((****))  Szelektáló rácsot kell használni.
            
               ((*****))  Szelektáló rácsot kell használni. Beleértendő az elkerülhetetlen járulékos fogások maximum 15 %-a (NOP/*2A3A4), amelyet bele kell számítani e kvótába.
            
               ((******))  Az uniós kvóta kizárólag 2020. november 1-jétől 2020. december 31-ig halászható.”